A4-0142/97

Πρόταση απόφασης του Συμβουλίου που αφορά την οργάνωση συνεργασίας επί των συμφωνηθέντων κοινοτικών ενεργειακών στόχων (COM(96)0431 - C4-0046/97 - 96/0218(CNS))

πρόταση αυτή εγκρίνεται με τις ακόλουθες τροποποιήσεις:

(Τροπολογία 2)

Έκτη αιτιολογική σκέψη

>Αρχικό κείμενο>

ότι τα προγράμματα-πλαίσιο έρευνας και τεχνολογικής ανάπτυξης που βασίζονται στη συνθήκη της ΕΚ και τη συνθήκη Ευρατόμ εξασφαλίζουν την ανάπτυξη νέων ενεργειακών τεχνολογιών σε σχέση με την μη πυρηνική και πυρηνική ενέργεια

>Κείμενο μετά την ψηφοφορία στο ΕΚ>

ότι τα προγράμματα-πλαίσιο έρευνας και τεχνολογικής ανάπτυξης που βασίζονται στη συνθήκη της ΕΚ και της συνθήκης Ευρατόμ εξασφαλίζουν την ανάπτυξη νέων ενεργειακών τεχνολογιών σε σχέση με την μη πυρηνική και πυρηνική ενέργεια. Θα προσδίδουν σημασία στους τομείς της αύξησης της απόδοσης και των ανανεώσιμων πηγών ενέργειας και θα συγκεντρώνονται στις πυρηνικές τεχνολογίες και τις ασφαλείς τεχνικές για την τελική εναπόθεση.

(Τροπολογία 3)

Άρθρο 1, παύλες

>Αρχικό κείμενο>

- επίτευξη υψηλού επιπέδου ανταγωνιστικότητας στην Κοινότητα[semigr ]

>Κείμενο μετά την ψηφοφορία στο ΕΚ>

- επίτευξη υψηλού επιπέδου ανταγωνιστικότητας στην Κοινότητα[semigr ]

>Αρχικό κείμενο>

- βελτίωση της ασφάλειας εφοδιασμού[semigr ]

>Κείμενο μετά την ψηφοφορία στο ΕΚ>

- βελτίωση της ασφάλειας εφοδιασμού[semigr ]

>Κείμενο μετά την ψηφοφορία στο ΕΚ>

- αποφυγή πλεονασματικού δυναμικού[semigr ]

>Αρχικό κείμενο>

- προστασία του περιβάλλοντος[semigr ]

>Κείμενο μετά την ψηφοφορία στο ΕΚ>

- προστασία του περιβάλλοντος[semigr ]

>Αρχικό κείμενο>

- προώθηση της ορθολογικής και αποδοτικής χρήσης των ενεργειακών πόρων και των νέων και ανανεώσιμων πόρων ενέργειας[semigr ]

>Κείμενο μετά την ψηφοφορία στο ΕΚ>

- προώθηση της ορθολογικής και αποδοτικής χρήσης των ενεργειακών πόρων και των νέων και ανανεώσιμων πόρων ενέργειας[semigr ]

>Αρχικό κείμενο>

- προώθηση της διεθνούς ενεργειακής συνεργασίας και απελευθεροποίηση[semigr ]

>Κείμενο μετά την ψηφοφορία στο ΕΚ>

- προώθηση της διεθνούς ενεργειακής συνεργασίας και ελευθέρωση του ενεργειακού τομέα[semigr ]

>Κείμενο μετά την ψηφοφορία στο ΕΚ>

- διασφάλιση των πρωτοβουλιών, ακόμη και μεμονωμένων κρατών, που αποσκοπούν στην προώθηση και ανάπτυξη αειφόρων ενεργειακών τεχνολογιών[semigr ]

>Αρχικό κείμενο>

- εξασφάλιση διαφάνειας των εθνικών και κοινοτικών δράσεων ενεργειακής πολιτικής[semigr ]

>Κείμενο μετά την ψηφοφορία στο ΕΚ>

- εξασφάλιση διαφάνειας των εθνικών και κοινοτικών δράσεων ενεργειακής πολιτικής[semigr ]

>Αρχικό κείμενο>

- ανάπτυξη ανάλυσης και παρακολούθησης της αγοράς ενέργειας.

>Κείμενο μετά την ψηφοφορία στο ΕΚ>

- ανάπτυξη ανάλυσης και παρακολούθησης της αγοράς ενέργειας[semigr ]

>Κείμενο μετά την ψηφοφορία στο ΕΚ>

- μείωση της κατανάλωσης ενέργειας.

(Τροπολογία 4)

Άρθρο 2, παράγραφος 1, σημείο -1 (νέο)

>Κείμενο μετά την ψηφοφορία στο ΕΚ>

-1. την εξέταση και προετοιμασία της σύστασης ευρωπαϊκής κλιματολογικής υπηρεσίας[semigr ]

(Τροπολογία 12)

Άρθρο 2, παράγραφος 1, σημείο 5α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

5α. την ανάπτυξη και ταχεία θέσπιση συστήματος φορολόγησης και παροχής πλεονεκτημάτων που θα ανταποκρίνεται στους στόχους μιας αειφόρου ενεργειακής πολιτικής.

(Τροπολογία 5)

Άρθρο 2, παράγραφος 2

>Αρχικό κείμενο>

2. Η Επιτροπή θα εξετάσει την αναγκαιότητα συγκεκριμένων κοινοτικών δράσεων για στήριξη των μέτρων που λαμβάνονται στα κράτη μέλη.

>Κείμενο μετά την ψηφοφορία στο ΕΚ>

2. Η Επιτροπή προτείνει, στο πλαίσιο των αρμοδιοτήτων που της εκχωρούνται από τη Συνθήκη και τηρώντας την αρχή της επικουρικότητας, συγκεκριμένες κοινοτικές δράσεις και/ή προγράμματα για την επίτευξη των συμφωνηθέντων ενεργειακών στόχων που αναφέρονται στο παράρτημα. Θα εξετάσει επίσης την αναγκαιότητα συγκεκριμένων κοινοτικών δράσεων για στήριξη των μέτρων που λαμβάνονται στα κράτη μέλη.

(Τροπολογία 6)

Άρθρο 3, παράγραφος 2

>Αρχικό κείμενο>

2. Η Επιτροπή θα προετοιμάζει, βάσει των πληροφοριών που λαμβάνει, κατά περίπτωση, έκθεση υπό μορφή ανακοίνωσης, σχετικά με τη συμβατότητα των ενεργειακών πολιτικών στα κράτη μέλη και των κοινοτικών δράσεων στον τομέα της ενέργειας με τους συμφωνηθέντες κοινούς ενεργειακούς στόχους. Η έκθεση αυτή διαβιβάζεται στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών.

>Κείμενο μετά την ψηφοφορία στο ΕΚ>

2. Η Επιτροπή θα προετοιμάζει, βάσει των πληροφοριών που λαμβάνει, ανά διετία, έκθεση υπό μορφή ανακοίνωσης, σχετικά με τη συμβατότητα των ενεργειακών πολιτικών στα κράτη μέλη και των κοινοτικών δράσεων στον τομέα της ενέργειας με τους συμφωνηθέντες κοινούς ενεργειακούς στόχους. Η έκθεση πρέπει επίσης να περιλαμβάνει συγκριτική περιγραφή της προόδου που έχει σημειωθεί στα κράτη μέλη σχετικά με την επίτευξη των συμφωνηθέντων ενεργειακών στόχων. Η έκθεση αυτή διαβιβάζεται στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών

(Τροπολογία 7)

Παράρτημα, σημείο 1

>Αρχικό κείμενο>

1. Η ενεργειακή πολιτική σε κοινοτικό επίπεδο θα πρέπει να συνεισφέρει στην επίτευξη των διαφόρων ενεργειακών στόχων που καθορίζονται στις συνθήκες, ιδίως της ολοκλήρωσης της αγοράς, της αειφόρου ανάπτυξης, της προστασίας του περιβάλλοντος και της ασφάλειας εφοδιασμού.

>Κείμενο μετά την ψηφοφορία στο ΕΚ>

1. Πρωταρχικός στόχος της ενεργειακής πολιτικής σε κοινοτικό επίπεδο είναι η εξασφάλιση αειφόρου και φιλοπεριβαλλοντικής ανάπτυξης. Στο πλαίσιο αυτό τα μέτρα ενεργειακής πολιτικής αποσκοπούν ιδίως στην εξασφάλιση του εφοδιασμού, τη μείωση της κατανάλωσης ενέργειας, την ολοκλήρωση της αγοράς και την προστασία του περιβάλλοντος.

(Τροπολογία 8, πρώτο μέρος)

Παράρτημα, σημείο 3

>Αρχικό κείμενο>

3. Διαφανείς και μη στρεβωμένες τιμές ενέργειας με σκοπό να εξασφαλισθεί ότι οι αγορές για όλα τα καύσιμα στην Κοινότητα λειτουργούν αποτελεσματικά και είναι πλήρως ανταγωνιστικές.

>Κείμενο μετά την ψηφοφορία στο ΕΚ>

3. Διαφανείς τιμές ενέργειας με σκοπό να εξασφαλισθεί ότι οι αγορές για όλα τα καύσιμα στην Κοινότητα λειτουργούν αποτελεσματικά και ότι, λαμβάνοντας υπόψη το στόχο της φιλοπεριβαλλοντικής ανάπτυξης, επικρατούν συνθήκες θεμιτού ανταγωνισμού.

(Τροπολογία 9)

Παράρτημα, σημείο 4

>Αρχικό κείμενο>

4. Προκειμένου να επιτευχθεί ο στόχος της Συνθήκης για αειφόρο ανάπτυξη, οι ενεργειακοί και περιβαλλοντικοί στόχοι θα πρέπει να ενοποιηθούν. Όπου είναι δυνατόν, το πλήρες κόστος της παραγωγής και κατανάλωσης ενέργειας θα πρέπει να αντικατοπτρίζεται στην τιμή. Τα μη ορυκτά καύσιμα μικροτέρου κόστους, όπως οι ανανεώσιμες μορφές ενέργειας και η πυρηνική ενέργεια που ενσωματώνει τα υψηλότερα πρότυπα ασφαλείας, μπορούν να συμβάλουν σημαντικά στο στόχο αυτό.

>Κείμενο μετά την ψηφοφορία στο ΕΚ>

4. Προκειμένου να επιτευχθεί ο στόχος της Συνθήκης για αειφόρο ανάπτυξη, οι ενεργειακοί και περιβαλλοντικοί στόχοι θα πρέπει να ενοποιηθούν. Το πλήρες κόστος της παραγωγής και κατανάλωσης ενέργειας θα πρέπει να αντικατοπτρίζεται στην τιμή βάσει τυποποιημένης μεθόδου υπολογισμού κυρίως όσον αφορά το συνυπολογισμό των εξωτερικών δαπανών. Τα μη ορυκτά καύσιμα μικροτέρου κόστους, όπως οι ανανεώσιμες μορφές ενέργειας, και η αύξηση της ενεργειακής απόδοσης μπορούν να συμβάλουν σημαντικά στο στόχο αυτό.

(Τροπολογία 15)

Παράρτημα, σημείο 6

>Αρχικό κείμενο>

6. Συντονισμένη προσέγγιση για τις εξωτερικές ενεργειακές σχέσεις προκειμένου να εξασφαλισθεί ελεύθερο και ανοικτό εμπόριο και ασφαλές πλαίσιο για τις ενεργειακές επενδύσεις. Θα πρέπει να αναπτυχθεί η συνεργασία με μη κράτη μέλη προκειμένου να βελτιωθεί η ενεργειακή ασφάλεια, να επιτευχθούν οι περιβαλλοντικοί στόχοι και να τονωθεί η ανάπτυξη και η διάδοση καταλλήλων ενεργειακών τεχνολογιών στις τρίτες χώρες.

>Κείμενο μετά την ψηφοφορία στο ΕΚ>

6. Συντονισμένη προσέγγιση για τις εξωτερικές ενεργειακές σχέσεις προκειμένου να εξασφαλισθεί ελεύθερο και ανοικτό εμπόριο και ασφαλές πλαίσιο για τις ενεργειακές επενδύσεις, με χρησιμοποίηση των καλυτέρων φιλοπεριβαλλοντικών τεχνολογιών. Θα πρέπει να αναπτυχθεί η συνεργασία με μη κράτη μέλη προκειμένου να βελτιωθεί η ενεργειακή ασφάλεια, να επιτευχθούν οι περιβαλλοντικοί στόχοι και να τονωθεί η ανάπτυξη και η διάδοση καταλλήλων ενεργειακών τεχνολογιών στις τρίτες χώρες.

(Τροπολογία 11)

Παράρτημα, εδάφιο μετά το σημείο 8, παύλες

>Κείμενο μετά την ψηφοφορία στο ΕΚ>

- εναρμόνιση των θεσμικών πλαισίων,

>Κείμενο μετά την ψηφοφορία στο ΕΚ>

- πρόταση σχετικά με την καθιέρωση κοινοτικού φόρου στην κατανάλωση ενέργειας,

>Αρχικό κείμενο>

- έρευνα και ανάπτυξη και διάδοση νέων και βελτιωμένων ενεργειακών τεχνολογιών,

>Κείμενο μετά την ψηφοφορία στο ΕΚ>

- έρευνα και ανάπτυξη και διάδοση νέων και βελτιωμένων ενεργειακών τεχνολογιών,

>Αρχικό κείμενο>

- εναρμόνιση της φορολογικής δομής για τα προϊόντα ενέργειας προκειμένου να αποφευχθεί η στρέβλωση,

>Κείμενο μετά την ψηφοφορία στο ΕΚ>

- εναρμόνιση των φορολογικών και περιβαλλοντικών μέσων για τα προϊόντα ενέργειας προκειμένου να αποφευχθεί η στρέβλωση,

>Αρχικό κείμενο>

- εφαρμογή των κανόνων ανταγωνισμού των συνθηκών με το μέγιστο βαθμό διαφάνειας και συνοχής,

>Κείμενο μετά την ψηφοφορία στο ΕΚ>

- εφαρμογή των κανόνων ανταγωνισμού των συνθηκών με το μέγιστο βαθμό διαφάνειας και συνοχής,

>Αρχικό κείμενο>

- τυποποίηση στον ενεργειακό τομέα,

>Κείμενο μετά την ψηφοφορία στο ΕΚ>

- τυποποίηση στον ενεργειακό τομέα,

>Αρχικό κείμενο>

- παρακολούθηση της εσωτερικής αγοράς,

>Κείμενο μετά την ψηφοφορία στο ΕΚ>

- παρακολούθηση της εσωτερικής αγοράς,

>Αρχικό κείμενο>

- μέσα για τη συνεργασία και βοήθεια προς τις τρίτες χώρες,

>Κείμενο μετά την ψηφοφορία στο ΕΚ>

- μέσα για τη συνεργασία και βοήθεια προς τις τρίτες χώρες,

>Αρχικό κείμενο>

- ανάπτυξη οικονομικά αποδοτικών μέσων για τον περιορισμό των αρνητικών περιβαλλοντικών επιπτώσεων της παραγωγής, της μεταφοράς και της χρήσης της ενέργειας.

>Κείμενο μετά την ψηφοφορία στο ΕΚ>

- ανάπτυξη οικονομικά αποδοτικών μέσων για τον περιορισμό των αρνητικών περιβαλλοντικών επιπτώσεων της παραγωγής, της μεταφοράς και της χρήσης της ενέργειας,

>Κείμενο μετά την ψηφοφορία στο ΕΚ>

- διατύπωση και εγγραφή στην Συνθήκη για την Ευρωπαϊκή Ένωση κεφαλαίου για την ενέργεια με δέσμευση όσον αφορά την αειφόρο ανάπτυξη, την ενεργειακή απόδοση καθώς και την προστασία των πόρων και του περιβάλλοντος.

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την οργάνωση συνεργασίας επί των συμφωνηθέντων κοινοτικών ενεργειακών στόχων (COM(96)0431 - C4-0046/97 - 96/0218(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(96)0431 - 96/0218(CNS)) ((EE C 27 της 28.1.1997, σελ. 9)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 130, παράγραφος 3, της Συνθήκης EK (C4-0046/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας καθώς και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Νομικών Θεμάτων και Δικαιωμάτων των Πολιτών (A4-0142/97),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.